මොහු 2018 වසරේ මාර්තු මස 19 වන දා අතුරුගිරිය - ගල්වරුසාව මාර්ගයේ නිවාස සංකීර්ණයක් ඉදිරිපිට දී සමයං නැමැත්තාගේ ආධාරකරුවෙකු වන නිමල්සිරි පෙරේරා හෙවත් පොඩි සුදු නැමැත්තා යතරුපැදියකින් ගොස්  ඝාතනය කිරීමේ සිද්ධියේ සැකකරුවෙකු ද වනවා.එසේම 2018 වසරේ පෙබරවාරි මස 12 වන දා තලංගම ප්‍රදේශයේදී කාන්තාවකට වෙඩි තබා ඝාතනය කිරීමේ සිද්ධියේ ද සැකකරුවෙකු වන මොහු අතුරුගිරිය ප්‍රදේශයේ ඉදිකෙරෙමින් පවතින මහල් නිවාස හා හෝටල් ව්‍යාපෘති සඳහා මෑන් පවර් ආයතනයක් ආරම්භ කර කම්කරුවන් බලහත්කාරයෙන් එම වැඩබිම්වලට යාමට තර්ජනය කර ඇති බවට ද අනාවරණ වුණා.විදේශගතව සිටින අංගොඩ ලොක්කා සහ ලඩියා නැමති සංවිධානාත්මක අපරාධ කල්ලි සාමාජිකයින් විසින් දුරකතනය ඔස්සේ අපරාධ සඳහා මෙම සැකකරුව මෙහෙයවා ඇති බවටයි මූලික පරීක්ෂණවලදී හෙළි වී ඇත්තේ.